3. 4. 84 De Europæiske Fællesskabers Tidende Nr. L 93/5 KOMMISSIONENS FORORDNING (EØF) Nr. 879/84 af 30. marts 1984 om ordningen for indførsel i Benelux af visse tekstilvarer med oprindelse i Kina KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 3061/79 af 20. december 1979 om den fælles ordning for indførsel af visse tekstilvarer med oprindelse i Kina (!, senest ændret ved forordning (EØF) nr. 109/84 (?), særlig artikel 11, stk. 4 og 5, og ud fra følgende betragtninger : I artikel 11 i forordning (FØF) nr. 3061/79 fastsættes betingelserne for indførelse af kvantitative lofter ; indførslen i Benelux af visse tekstilvarer (kategori 29) anført i bilaget med oprindelse i Kina har overskredet eller risikerer at overskride de i stk. 3 i nævnte artikel omhandlede niveauer ; i henhold til bestemmelserne i artikel 11, stk. 5, i forordning (EØF) nr. 3061/79 blev anmodninger om konsultationer notificeret for Kina ; indtil resultatet af de således indledte konsultationer foreligger, underka- stes de pågældende varer midlertidige kvantitative lofter ; varer af den pågældende art, der er udført fra Kina mellem den 1. januar 1984 og tidspunktet for denne forordnings ikrafttræden, bør afskrives på det nævnte kvantitative loft ; disse kvantitative lofter er ikke til hinder for indførsel af varer, der omfattes af disse lofter, men som er afsendt fra Kina inden denne forordnings ikraft- træden — UDSTEDT FØLGENDE FORORDNING : Artikel 1 Indførsel i Benelux af varer henhørende under de i bilaget anførte kategorier med oprindelse i Kina underkastes det i samme bilag anførte kvantitative lofter, jf. dog artikel 2. Artikel 2 1. —Overgang til fri omsætning af de i artikel 1 nævnte varer, der er afsendt fra Kina til Benelux, inden denne forordnings ikrafttrædelsestidspunkt, og som endnu ikke er overgået til fri omsætning, finder sted umiddelbart, forudsat at der forelægges et afskib- ningscertifikat, hvoraf det fremgår, at afsendelsen faktisk har fundet sted inden dette tidspunkt. 2. J Alle varemængder, der er afsendt fra Kina fra og med den 1. januar 1984, og som er overgået til fri omsætning, afskrives på de kvantitative lofter. Disse midlertidige kvantitative lofter er imidlertid ikke til hinder for indførsel af varer, der er omfattet af lofterne, men som er afsendt fra Kina inden denne forordnings ikrafttræden. Artikel 3 Denne forordning træder i kraft dagen efter offentlig- gørelsen i De Europæiske Fællesskabers Tidende. Den finder anvendelse indtil ikrafttrædelsestidspunktet for en forordning, som fastsætter endelige kvantitative lofter vedtaget efter konsultationerne. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. marts 1984. () EFT nr. L 345 af 31. 12. 1979, s. 1. () EFT nr. L 15 af 18. 1. 1984, s. 1. På, Kommissionens vegne Wilhelm HAFERKAMP Næstformand